บีเกิลตรวจการณ์ สุดเฟรนด์ลี่ สุนัขตำรวจตรี ลูก้า กับภารกิจระดับชาติ
 สุนัขลักษณะกะทัดรัด นิสัยขี้เล่นเป็นมิตร ฉลาด แสนรู้ จมูกไวต่อการดมกลิ่น สามารถตรวจการณ์เข้าถึงประชาชนได้อย่างกลมกลืน เพิ่มประสิทธิภาพความแม่นยำ ตรวจค้นหาวัตถุสิ่งของต้องสงสัยให้กับเจ้าหน้าที่ สกัดกั้นป้องกันยาเสพติดประเภทต่างๆ รวมไปถึงสิ่งปลอมแปลงสอดแทรกสัมภาระ ขนเข้ามาภายในท่าอากาศยานดอนเมือง,สุนัขตำรวจตรีลูก้า, สุนัขเพศชายวัยขวบครึ่ง เพิ่งเริ่มเข้าประจำการติดยศสุนัขตำรวจตรี เมื่อ 4 เดือนที่ผ่านมา ภายใต้หลักการฝึกอบรมครบหลักสูตรของสำนักงานตำรวจแห่งชาติ สามารถดมสารเสพติดได้ทุกชนิด ไม่ว่าจะเป็น กัญชา ยาบ้า เฮโรอีน ฯลฯ รวมไปถึงกลิ่นซากสัตว์ต่างๆ ที่อาจปนเปื้อนเชื้อโรคระบาดนำเข้ามาภายในพื้นที่สนามบิน และนอกจากเจ้าลูก้าจะมีความสามารถในการปฏิบัติหน้าที่ได้อย่างคล่องแคล่วแม่นยำแล้ว ความเฟรนด์ลี่ขี้เล่นของมัน ทำให้กลายเป็นสุนัขตำรวจขวัญใจแอร์โฮสเตส ไปโดยปริยาย ,ทีมข่าวเจาะประเด็นไทยรัฐออนไลน์, เปิดเรื่องราวความแสนรู้ของสุนัขตำรวจ ผ่านคำบอกเล่าของ ,พันตำรวจโท บรรณพงศ์ เก่งเรียน สว.กก.3 บก.ทท.1, ผู้ควบคุมดูแล นำเจ้าลูก้าเดินตรวจการณ์ภายในสนามบินดอนเมือง ,ลูก้า บีเกิลตัวแรก ของสำนักงานตำรวจแห่งชาติ ,- ,ที่ผ่านมาสุนัขตำรวจจะมีพันธุ์ที่ตัวใหญ่ ลักษณะอาจจะเหมือนว่าดุร้ายเกินไปหากนำมาเดินตรวจการณ์ในสนามบินดอนเมือง อีกทั้งผู้โดยสารและนักท่องเที่ยวบางคนไม่ได้รักสุนัขจึงอาจรู้สึกตกใจกลัว หากนำสุนัขพันธุ์ดุออกมาปฏิบัติการ ต่อมาทางตำรวจท่องเที่ยวจึงได้ตัดสินใจซื้อเจ้า ลูก้า นำมาฝึกฝนจนครบหลักสูตร จึงทำการติดยศสุนัขตำรวจตรี และเข้ามาปฏิบัติหน้าที่ร่วมกับตำรวจท่องเที่ยวภายในสนามบินดอนเมือง ภารกิจประจำวันคือ เดินตรวจการณ์ป้องกันและปราบปรามไม่ให้มีสิ่งแปลกปลอมหรือยาเสพติดซุกซ่อนเข้ามาในสัมภาระผู้โดยสาร หากพบกระเป๋าใบไหนผิดปกติ ลูก้าจะมีปฏิกิริยาสื่อสารมายังตำรวจที่ลากจูงทันที   ,สุนัข พันธุ์บีเกิล ฉลาด อดทน ตรวจการณ์ สร้างผลงานความมั่นคงทั่วโลก ,- เพราะ ,บีเกิล, มีสายเลือดนักล่าอยู่เต็มเปี่ยม ตัวเล็กที่ใจใหญ่ คุณสมบัติการดมกลิ่นเป็นเลิศ เคลื่อนไหวคล่องแคล่ว วิ่งเร็ว ช่างสังเกต ไม่ใช่แค่จมูกไว แต่ยังหูไว ตาไว เสียงเห่าก็ดังก้องกังวาน ปฏิบัติงานได้หลายรูปแบบ บีเกิลจึงถูกเอาไปฝึกเพื่อตามล่าค้นหายาเสพติด วัตถุระเบิด หรือวัตถุต้องสงสัยต่างๆ ตามสนามบินทั่วโลก มีลักษณะชอบไถจมูกกับพื้น ดมโน่นดมนี่ ถูกหันเหความสนใจง่าย แต่ที่หน่วยงานรักษาความปลอดภัยต่างๆ เลือกบีเกิลเข้ารับทำงานเป็นน้องหมายอดนักสืบ นั่นก็เพราะว่า บีเกิล จะมีสมาธิมากๆ กับสิ่งที่ตัวเองสนใจ อดทน พยายามไม่ถอดใจง่ายๆ ที่ผ่านมา สามารถสร้างผลงานเป็นหน้าเป็นตาให้แก่หน่วยงานความมั่นคงต่างๆ ในต่างประเทศทั่วโลก,สุนัขตำรวจตรีลูก้า ผู้เชี่ยวชาญด้านดมยาเสพติด ,-, จริงๆ แล้วสุนัขตำรวจจะถูกฝึกนำมาใช้งานหลายประเภท และหนึ่งในนั้นคือการดมกลิ่นยาเสพติด ลูก้าถูกฝึกฝนมาอย่างดีด้านการค้นหายาเสพติดที่ซุกซ่อนตามสัมภาระหรือจุดต่างๆ ผ่านการทดสอบตามหลักสูตรศูนย์ฝึกสุนัขตำรวจ (Police K-9) สำนักงานตำรวจแห่งชาติ ซึ่งนอกจากลูก้าจะสามารถดมกลิ่นได้เป็นเลิศแล้ว การที่ตำรวจนำลูก้ามาเดินตรวจการณ์ในสนามบินบ่อยๆ ก็สามารถยับยั้งไม่ให้ผู้ที่ต้องการจะลอบขนยาเสพติดเข้ามาภายในสนามบินทบทวนถึงพฤติกรรมดังกล่าว เพราะเมื่อไหร่นำเข้ามารับรองว่า ลูก้า สามารถตรวจจับได้อย่างแน่นอน  ,สุนัขตำรวจมี 3 ชั้นยศ มีการทดสอบเลื่อนยศ ,- ,การแบ่งชั้นยศของสุนัขตำรวจต้องผ่านการฝึกอบรม และทดสอบก่อนติดยศทุกตัว อย่างลูก้า ได้ถูกฝึกมาและผ่านการทดสอบจนสามารถติดยศ ,สุนัขตำรวจตรี, หลังจากนั้นเมื่อปฏิบัติหน้าที่ครบ 2 ปี ก็จะต้องเข้ามาทดสอบอีกครั้งเพื่อติดยศ, สุนัขตำรวจโท, และทำไปอีก 2 ปี สอบเลื่อนชั้นติดยศ ,สุนัขตำรวจเอก, ก่อนเกษียณตอนอายุ 8 ปี ,ลูก้า ถือเป็นพัสดุของตำรวจ เมื่อเกษียณต้องนำประมูล ,-, สุนัขทุกตัวที่อยู่ในการดูแลของสำนักงานตำรวจแห่งชาติ ก็ถือเป็นสมบัติพัสดุของตำรวจ อย่างลูก้า เมื่อทำงานครบ 8 ปี ถึงวาระที่ต้องเกษียณราชการ ทางตำรวจสุนัขจะนำภาพขึ้นเว็บไซต์เพื่อให้ผู้ที่สนใจมาประมูลพาไปเลี้ยงดูต่อ ซึ่งที่ผ่านมามีตำรวจหลายนายก็ได้ประมูลไปเลี้ยงดูต่อเองเพราะความผูกพัน เคยฝึกเคยสอนและทำงานร่วมกันมาตั้งแต่ปีแรก เมื่อถึงเวลาปลดประจำการจึงพาไปเลี้ยงดูต่อที่บ้าน ราคาประมูลตัวละไม่กี่พันบาท ซึ่งต้องยอมรับว่าสุนัขตำรวจจะมีสภาพที่แก่กว่าสุนัขทั่วๆ ไป เนื่องจากต้องใช้สมองทำงานปฏิบัติภารกิจต่างๆ ,ลูก้า ไม่ได้มาทำงานทุกวัน ,-, ปกติที่สนามบินดอนเมืองจะมีสุนัขของทหารอากาศคอยเดินตรวจตราในพื้นที่อยู่แล้ว  ดังนั้นลูก้าจะมาประจำการอาทิตย์ละไม่เกิน 3 วัน หรือหากมีเทศกาลต่างๆ ผู้โดยสารหลั่งไหลเข้ามามาก ลูก้า ก็ต้องมาประจำการทุกวันเพื่อช่วยเหลือภารกิจตำรวจ ,ลูก้า ขวัญใจแอร์โฮสเตส,-, เรียกได้ว่าเป็นขวัญใจทุกคนที่รักสุนัขเลยดีกว่า เพราะว่าลูก้าขี้เล่น จะวิ่งเข้าใส่ไปสะกิดเค้า ไปดมเค้า ผู้โดยสารหรือบรรดา, นักบิน แอร์โฮสเตส, ก็จะชอบมาขอถ่ายรูปด้วย อย่างที่บอกว่า ไม่ได้ดูดุร้าย และดึงดูดให้คนที่พบเห็นอยากเข้าใกล้ จึงไม่แปลกที่ลูก้าจะกลายเป็นที่รักของใครๆ แม้กระทั่งตำรวจท่องเที่ยวดอนเมืองเอง ทุกๆ คนก็รักและเอ็นดูลูก้า ส่วนใครที่ทำงานในสนามบินดอนเมือง ส่วนใหญ่จะเคยเห็นลูก้ากันทั้งนั้น ,*** ลูก้า เป็นเพียงแค่ส่วนหนึ่งของสุนัขที่ต้องปฏิบัติหน้าที่เคียงข้างกับผู้พิทักษ์สันติราษฎร์ ดูแลหน้างานดมกลิ่นยาเสพติด ซึ่งที่ผ่านมายังมีสุนัขตำรวจสายพันธุ์ต่างๆฝึกให้นำใช้งานด้านพิสูจน์กลิ่นของกลาง สะกดรอยติดตามคนร้าย และกู้ภัย ส่วนใครสนใจอยากจะไปเยี่ยมเยียนลูก้า หากไม่พบเห็นในสนามบินดอนเมือง สามารถไปหาลูก้าได้ที่กองกำกับการสุนัขและม้าตำรวจ ศูนย์ฝึกสุนัข K9 217 ถนนกำแพงเพชร 6 แขวง ตลาดบางเขน เขตหลักสี่ กรุงเทพมหานคร. , สืบค้น กอบกู้ สู้คนร้าย ยอดสุนัขตำรวจ K9 สี่ขาผู้กล้า เสี่ยงตายเพื่อชาติ
สุนัขพันธุ์บีเกิล สุนัขลักษณะกะทัดรัด นิสัยขี้เล่นเป็นมิตร ฉลาด แสนรู้ จมูกไวต่อการดมกลิ่น สามารถตรวจการณ์เข้าถึงประชาชนได้อย่างกลมกลืน เพิ่มประสิทธิภาพความแม่นยำ
บีเกิล,สุนัขตำรวจตรี,ลูก้า,สุนัขตำรวจ,ข่าวร้อน,ข่าวทั่วไป